**UE**

*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_**

din \_\_\_\_\_\_\_\_\_\_\_\_\_\_\_\_\_ 2024

Chișinău

**cu privire la aprobarea Regulamentului privind**

**importul și exportul produselor ecologice**

**-------------------------------------------------------------------------**

În temeiul art. 33 alin. (4) și art. 34 alin. (2) din Legea nr. 237/2023 privind producția ecologică și etichetarea produselor ecologice (Monitorul Oficial al Republicii Moldova, 2023, nr. 338-340, art. 596), Guvernul HOTĂRĂŞTE:

**1.** Se aprobă Regulamentul cu privire la importul și exportul produselor ecologice (se anexează).

**2.** Se stabilește că prevederile pct. 19 subpct. 2) și 3), și prevederile secțiunii 6 din capitolul II se aplică de la data intrării în vigoare a Legii nr. 82/2024 privind controalele oficiale în domeniul agroalimentar;

**3.** Controlul asupra executării prezentei hotărâri se pune în sarcina Agenției Naționale pentru Siguranța Alimentelor.

**4.** Monitorizarea implementării prezentei hotărâri se pune în sarcina Ministerului Agriculturii și Industriei Alimentare.

**5.** Prezenta hotărâre intră în vigoare la data de 1 ianuarie 2025.

**6.** La data intrării în vigoare a prezentei hotărâri se abrogă Hotărârea Guvernului nr. 149/2006 pentru implementarea Legii cu privire la producţia agroalimentară ecologică (Monitorul Oficial al Republicii Moldova, 2006, nr.31-34, art. 199), cu modificările ulterioare.

**PRIM-MINISTRU**  **DORIN RECEAN**

**Contrasemnează:**

Viceprim-ministru,

ministru al afacerilor externe **Mihai Popșoi**

Viceprim-ministru,

ministru al agriculturii și

industriei alimentare **Vladimir Bolea**

Aprobat

prin Hotărârea Guvernului nr. \_\_/2024

**REGULAMENT**

**privind importul și exportul produselor ecologice**

Prezentul Regulament transpune:

art. 1, 2, 3 și 4 din Regulamentul delegat (UE) 2021/2305 al Comisiei din 21 octombrie 2021 de completare a Regulamentului (UE) 2017/625 al Parlamentului European și al Consiliului cu norme privind cazurile și condițiile în care produsele ecologice și produsele în conversie sunt scutite de controalele oficiale la posturile de control la frontieră, locul de efectuare a controalelor oficiale pentru astfel de produse și de modificare a Regulamentelor delegate (UE) 2019/2123 și (UE) 2019/2124 ale Comisiei (Text cu relevanță pentru SEE) (**CELEX: 32021R2305**), publicat în Jurnalul Oficial al Uniunii Europene L 461 din 27 decembrie 2021;

Regulamentul delegat (UE) 2021/2306 al Comisiei din 21 octombrie 2021 de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție (Text cu relevanță pentru SEE) (**CELEX: 32021R2306**), publicat în Jurnalul Oficial al Uniunii Europene L 461 din 27 decembrie 2021, așa cum a fost modificat ultima dată prin Regulamentul delegat (UE) 2022/2238 al Comisiei din 22 august 2022;

Regulamentul de punere în aplicare (UE) 2021/2307 al Comisiei din 21 octombrie 2021 de stabilire a normelor privind documentele și notificările necesare pentru produsele ecologice și produsele în conversie destinate importului în Uniune (Text cu relevanță pentru SEE) (**CELEX: 32021R2307**), publicat în Jurnalul Oficial al Uniunii Europene L 461 din 27 decembrie 2021, așa cum a fost modificat ultima dată prin Regulamentul de punere în aplicare (UE) 2022/2240 al Comisiei din 20 octombrie 2022;

Regulamentul de punere în aplicare (UE) 2021/2325 al Comisiei din 16 decembrie 2021 de stabilire, în temeiul Regulamentului (UE) 2018/848 al Parlamentului European și al Consiliului, a listei țărilor terțe și a listei autorităților de control și a organismelor de control care au fost recunoscute în temeiul articolului 33 alineatele (2) și (3) din Regulamentul (CE) nr. 834/2007 al Consiliului în scopul importului de produse ecologice în Uniune (**CELEX: 32021R2325**), publicat în Jurnalul Oficial al Uniunii Europene L 465 din 29 decembrie 2021, așa cum a fost modificat ultima dată prin Regulamentul de punere în aplicare (UE) 2023/2785 al Comisiei din 14 decembrie 2023.

**Capitolul I**

**DISPOZIȚII GENERALE**

**1.** Regulamentul privind importul și exportul produselor ecologice (în continuare - *Regulament*) stabilește norme privind:

1) verificarea transporturilor de produse destinate a fi exportate ca produse ecologice sau produse în conversie, și eliberarea certificatului de inspecție;

2) controalele oficiale asupra produselor importate în țară și care sunt destinate a fi introduse pe piață ca produse ecologice sau produse în conversie;

3) acțiunile care trebuie întreprinse de autoritatea competentă, autoritatea de control și organismele de control în cazurile de nerespectare suspectată sau constatată a prevederilor Legii nr. 237/2023 privind producția ecologică și etichetarea produselor ecologice, în ceea ce priveștre loturile importate și/sau exportate de produse ecologice;

4) cazurile și condițiile în care anumite produse ecologice și produse în conversie care intră în Republica Moldova și care prezintă un risc scăzut sau niciun risc specific pentru sănătatea umană, sănătatea animalelor sau a plantelor, pentru bunăstarea animalelor sau pentru mediu sunt exceptate de la controalele oficiale la posturile de control la frontieră efectuate pentru verificarea conformității cu normele privind producția ecologică și etichetarea produselor ecologice;

5) locul în care urmează să fie efectuate controalele oficiale pentru produsele menționate la subpct. 4) intenționate să fie introduse pe piață;

6) declarațiile și comunicările importatorilor, ale operatorilor responsabili de transporturi, ale primilor destinatari și ale destinatarilor pentru importul de produse în scopul introducerii pe piață ca produse ecologice sau produse în conversie;

7) notificarea de către autoritatea de control a neconformității suspectate sau constatate a loturilor/transporturilor importate sau exportate.

**2.** În sensul prezentului Regulament se utilizează noțiunile definite în Legea nr. 237/2023 privind producția ecologică și etichetarea produselor ecologice, Legea nr. 82/2024 privind controalele oficiale în domeniul agroalimentar, precum și următoarele noțiuni:

*controale ale producției ecologice* – controalele oficiale menționate la pct. 13, efectuate de inspectorii Agenției Naționale pentru Siguranța Alimentelor (în continuare – *Agenție*) de la posturile de control la frontieră;

*destinatar* – persoană fizică sau juridică supusă sistemului de control menționat în Legea nr. 237/2023, căreia importatorul îi livrează lotul rezultat din divizarea unui transport după punerea în liberă circulație și care îl primește în vederea pregătirii și/sau comercializării ulterioare;

*importator* – persoană fizică sau juridică, astfel cum este definită în art. 2 din Legea nr. 235/2011, supusă sistemului de control menționat în Legea nr. 237/2023, care prezintă transportul pentru punerea în liberă circulație în Republica Moldova, fie personal, fie prin intermediul unui reprezentant;

*operator responsabil de transport* – în sensul pct. 19, este fie importatorul, fie o persoană fizică sau juridică, care prezintă transportul la postul de control la frontieră în numele importatorului;

*primul destinatar* – persoană fizică sau juridică supusă sistemului de control menționat în Legea nr. 237/2023, căreia importatorul îi livrează transportul după punerea în liberă circulație și care îl primește în vederea pregătirii și/sau comercializării ulterioare;

*punct de punere în liberă circulație* – punct de punere în liberă circulație (subdiviziunile teritoriale ale Agenției), în care se efectuează controale oficiale asupra produselor ecologice și a produselor în conversie scutite de controale oficiale la posturile de control la frontieră în conformitate cu prevederile secțiunii 6 din capitolul II;

*punct de control* – punct de control, altul decât un post de control la frontieră, astfel cum se menționează la art. 51 alin. (1) subpct. 1) din Legea nr. 82/2024;

*transport/lot*– un transport, astfel cum este definit la art. 3 din Legea nr. 82/2024, de produse destinate a fi introduse pe piața Republicii Moldova ca produse ecologice sau produse în conversie; cu toate acestea, în cazul produselor ecologice și al produselor în conversie scutite de controalele oficiale la posturile de control la frontieră în conformitate cu secțiunea 6 din capitolul II, înseamnă o cantitate de produse încadrate la unul sau mai multe coduri din Nomenclatura combinată, care face obiectul unui singur certificat de inspecție, este transportată cu același mijloc de transport și importată din aceeași țară.

**3.** La intrarea și ieșirea în/din țară, loturile de produse ecologice și produse în conversie sunt verificate de Serviciul Vamal și inspectorii Agenției Naționale pentru Siguranța Alimentelor la posturile de control la frontieră, conform cerințelor generale pentru produsele agroalimentare, precum și a celor prevăzute în prezentul Regulament.

**Capitolul II**

**IMPORTUL PRODUSELOR ECOLOGICE**

**Secțiunea 1**

**Cerințe generale**

**4.** Importul produselor ecologice în vederea comercializării acestora în Republica Moldova se efectuează de către operatorii înregistrați la autoritatea de control în conformitate cu prevederile art. 24 din Legea nr. 237/2023.

**5.** Produsele ecologice importate în vederea comercializării întrunesc cumulativ următoarele condiții:

1) sunt produse menționat la art. 1 alin. (2) din Legea nr. 237/2023;

2) sunt originare dintr-un stat membru a Uniunii Europene sau dintr-o țară recunoscută în scopul echivalenței sau conformității în temeiul unui acord, care figurează pe lista întocmită de Comisia Europeană, și controlate de un organism de control, menționat în lista respectivă;

3) organismele de control relevante, recunoscute de autoritățile competente din țara de origine, au controlat toți operatorii și grupurile de operatori, inclusiv exportatorii din țara respectivă, și le-au furnizat tuturor operatorilor, grupurilor de operatori și exportatorilor respectivi un certificat ce atestă conformitatea cu normele de producție ecologică și etichetare a produselor ecologice;

4) sunt însoțite de Certificatul de inspecție pentru importul produselor ecologice în Republica Moldova, în original, până la primul destinatar, conform modelului prevăzut la anexa nr. 1; certificatul este eliberat de organismul de control relevant din țara de origine, care urmează să ateste faptul că lotul la care se referă Certificatul a fost obținut în cadrul unui sistem de producție ecologică, în care se aplică normele Uniunii Europene sau norme echivalente, precum și faptul că lotul a fost supus unui sistem de control, reglementat de normele Uniunii Europene sau ale unui sistem echivalent cu cel al Uniunii Europene sau Republicii Moldova;

5) produsele ecologice de origine animală sunt originare dintr-un stat membru al Uniunii Europene sau dintr-o țară recunoscută în scopul echivalenței sau conformității în temeiul unui acord, care figurează pe lista întocmită de Comisia Europeană, sau dintr-o parte a teritoriului acestora, din care importurile de produse ecologice de origine animală nu sunt interzise din motive sanitar-veterinare.

**6.** Certificatul de inspecție menționat la pct. 5 subpct. 4) va fi prezentat Serviciului vamal, împreună cu celelalte documente însoțitoare prevăzute de legislația în vigoare.

**7.** Importatorii de produse ecologice au următoarele obligații:

1) să asigure, prin exportatorul din țara de origine, existența documentelor de însoțire a produselor importate, solicitate conform regimului de import;

2) să țină evidența cantităților importate, în conformitate cu prevederile Regulamentului de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*);

3) să transmită organismului de control la care este înregistrat toate datele privind modalitățile de transportare de la exportator la primul destinatar, precum și informații cu privire la spațiile de depozitare ale primului destinatar;

4) să comunice organismului de control la care este înregistrat, imediat după primirea certificatelor de inspecție din partea organismului de control din țara exportatoare, următoarele date: denumirea și adresa primului destinatar și o copie a Certificatului de inspecție privind importurile de produse ecologice, precum și orice alte informații pe care le solicită acest organism;

5) să transmită organismului de control al primului destinatar, la cerere, toate informațiile pe care le solicită.

**8.** În cazul unui importator care declară transportul pentru punerea în liberă circulație, descrierea completă a unității de producție ecologice sau în conversie și a activităților, menționată la art. 29 alin. (1) subpct. 4) lit. a) din Legea nr. 237/2023, include:

1) clădirea;

2) activitățile, indicând punctele de punere în liberă circulație în țară;

3) orice alte spații pe care importatorul intenționează să le utilizeze pentru depozitarea produselor importate până la livrarea acestora către primul destinatar; și

4) un angajament de asigurare că toate spațiile care vor fi utilizate pentru depozitarea produselor importate sunt supuse controlului efectuat de organismul de control recunoscut de autoritatea competentă.

**9.** În cazul primului destinatar și al destinatarului, descrierea include spațiile utilizate pentru recepția transporturilor și depozitarea acestora.

**Secțiunea a 2-a**

**Notificarea prealabilă a sosirii**

**10.** Pentru fiecare transport, importatorul sau, după caz, operatorul responsabil de transport, notifică în prealabil sosirea transportului la postul de control la frontieră sau la punctul de punere în liberă circulație, către următoarele entități:

1) subdiviziunea Agenției menționată la pct. 13;

2) organismul de control al importatorului.

**11.** Pentru fiecare transport care face obiectul controalelor oficiale la posturile de control la frontieră, pct. 10 se aplică în plus față de cerințele privind notificarea prealabilă către subdiviziunea Agenției de la posturile de control la frontieră, a sosirii transporturilor în temeiul pct. 161 din Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018.

**12.** Notificările prealabile în temeiul pct. 10 se efectuează cu cel puțin 24 de ore înainte de operațiunea de import.

**Secțiunea a 3-a**

**Controale oficiale asupra transporturilor**

**13.** Subdiviziunea Agenției de la postul de control la frontieră sau de la punctul de punere în liberă circulație în țară, după caz, efectuează controale oficiale asupra transporturilor în vederea verificării conformității cu dispozițiile Legii nr. 237/2023, după cum urmează:

1) controale documentare pentru toate transporturile;

2) controale de identitate aleatorii, precum și

3) controale fizice cu o frecvență care depinde de probabilitatea nerespectării Legii nr. 237/2023.

**14.** Controalele documentare includ o examinare a certificatului de inspecție, a tuturor celorlalte documente justificative prevăzute la pct. 35 și, după caz, a rezultatelor analizelor sau testelor efectuate pe probele prelevate.

**15.** În cazul în care un certificat de inspecție necesită corectări de natură pur materială sau de redactare, subdiviziunea Agenției menționată la pct. 13 poate accepta ca organismul de control care a eliberat certificatul de inspecție să actualizeze informațiile, înlocuind documentul în conformitate cu procedura disponibilă, fără a modifica informațiile din certificatul inițial privind identificarea transportului, trasabilitatea acestuia și garanțiile.

**16.** În cazul transporturilor/loturilor de produse cu risc ridicat menționate la pct. 26 din Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*1113/MAIA/2023*), subdiviziunea Agenției menționată la pct. 13 efectuează controale de identitate și fizice sistematice, prelevă cel puțin o probă reprezentativă din loturi și verifică documentația menționată la pct. 52 din Regulamentul menționat. Agenția stabilește o procedură de prelevare reprezentativă corespunzătoare categoriei, cantității și ambalajului produsului.

**17.** După verificarea menționată la pct. 13 și, după caz, la pct. 16, subdiviziunea Agenției ia o decizie cu privire la fiecare transport/lot. Decizia privind transportul/lotul se consemnează în caseta 30 a certificatului de inspecție în conformitate cu modelul și notele din anexa nr. 1 și indică una dintre următoarele mențiuni:

1) transportul poate fi pus în liberă circulație ca fiind ecologic;

2) transportul poate fi pus în liberă circulație ca fiind în conversie;

3) transportul poate fi pus în liberă circulație ca fiind neecologic;

4) transportul nu poate fi pus în liberă circulație;

5) o parte a transportului poate fi pusă în liberă circulație cu un extras al certificatului de inspecție.

**18.** Subdiviziunea Agenției menționată la pct. 13 vizează certificatul de inspecție pe suport de hârtie cu semnătura olografă a persoanei autorizate de aceasta, în casetele 23, 25 și 30, după caz, după completarea și tipărirea certificatului.

**19.** Pentru produsele care fac obiectul controalelor oficiale la posturile de control la frontieră se aplică următoarele dispoziții:

1) prevederile pct. 17 și 18 se aplică în plus față de normele privind utilizarea documentului sanitar comun de intrare (în continuare *DSCI*) de către subdiviziunea Agenției de la posturile de control la frontieră în conformitate cu pct. 17 din anexa nr. 3 la Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, și de la punctele de control în conformitate cu prevederile actelor normative de punere în aplicare a Legii nr. 82/2024, și cu normele privind deciziile referitoare la transporturi prevăzute la pct. 20-22 din Regulamentul menționat;

2) controalele documentare menționate la pct. 13 subpct. 1) pot fi efectuate la distanță de posturile de control la frontieră în ceea ce privește anumite produse ecologice și produse în conversie, în conformitate cu normele și cerințele pentru efectuarea controalelor documentare vizând transporturile de plante, produse vegetale și alte obiecte la distanță de un post de control la frontieră, prevăzute în actele normative de punere în aplicare a Legii nr. 82/2024;

3) controalele de identitate și controalele fizice menționate la pct. 13 subpct. 2) și 3) pot fi efectuate la punctele de control în ceea ce privește anumite produse ecologice și produse în conversie, în conformitate cu normele privind cerințele și condițiile pentru efectuarea controalelor de identitate și fizice la alte puncte de control decât posturile de control la frontieră, prevăzute în actele normative de punere în aplicare a Legii nr. 82/2024.

**20.** Decizia privind transporturile luată în conformitate cu pct. 20-22 din Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, conține una dintre mențiunile de la pct. 17. În cazul în care importatorul a solicitat plasarea sub un regim vamal special în conformitate cu pct. 26, prin completarea casetei 23 din certificatul de inspecție, decizia privind transporturile luată în conformitate cu pct. 20-22 din Regulamentul menționat, indică regimul vamal aplicabil.

**21.** Decizia înregistrată în certificatul de inspecție care indică faptul că transportul sau o parte a acestuia nu poate fi pus(ă) în liberă circulație este notificată fără întârziere în TRACES autorității competente relevante care efectuează controale oficiale în domeniul agroalimentar.

**22.** În cazul în care decizia luată în DSCI în conformitate cu pct. 20-22 din Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, indică faptul că transportul nu respectă normele menționate la art. 1 alin. (1) din Legea 50/2013 cu privire la controalele oficiale pentru verificarea conformității cu legislația privind hrana pentru animale și produsele alimentare și cu normele de sănătate și de bunăstare a animalelor, subdiviziunea Agenției de la postul de control la frontieră informează subdiviziunea teritorială a Agenției care a luat decizia în conformitate cu pct. 17, în vederea actualizării certificatului de inspecție. În plus, Agenția, furnizează orice informație relevantă, cum ar fi rezultatele analizelor de laborator, subdiviziunii teritoriale a Agenției care a luat decizia în conformitate cu pct. 17, pentru a actualiza, dacă este cazul, certificatul de inspecție.

**23.** În cazul în care doar o parte a unui transport este pusă în liberă circulație, transportul se divizează în loturi diferite înainte de punerea sa în liberă circulație. Pentru fiecare lot, importatorul completează și transmite un extras al certificatului de inspecție în conformitate cu dispozițiile secțiunii 5. Subdiviziunea Agenției efectuează verificarea lotului destinat punerii în liberă circulație și vizează extrasul certificatului de inspecție pe suport de hârtie, după ce a fost completat și imprimat. Respectivul certificat trebuie să îndeplinească următoarele cerințe:

1) în caseta 12, acesta trebuie să fie vizat pe suport de hârtie cu semnătura olografă a persoanei autorizate de subdiviziunea Agenției;

2) acesta poartă semnătura olografă a destinatarului lotului, în caseta 13.

Subdiviziunea Agenției menționată la subpct. 1) returnează respectivul extras al certificatului persoanei care l-a prezentat.

**24.** În cazul transporturilor care fac obiectul controalelor oficiale la posturile de control la frontieră menționate la pct. 19, Serviciul Vamal permite punerea în liberă circulație a transportului numai pe baza prezentării unui DSCI finalizat în mod corespunzător în conformitate cu pct. 29 din anexa nr. 3 la Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, și a unui certificat de inspecție vizat în conformitate cu pct. 23, care menționează faptul că transportul poate fi pus în liberă circulație.

**25.** În cazul în care transportul este divizat în loturi diferite, Serviciul Vamal solicită prezentarea unui DSCI finalizat în mod corespunzător în conformitate cu pct. 29 din anexa nr. 3 la Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, precum și a unui extras al certificatului de inspecție în conformitate cu dispozițiile secțiunii 5, care indică în caseta 12 că lotul poate fi pus în liberă circulație.

**Secțiunea a 4-a**

**Regimuri vamale speciale**

**26.** În cazul în care un transport este plasat sub un regim de antrepozitare vamală sau de perfecționare activă, astfel cum se menționează la art. 302 alin. (1) și la art. 326 alin. (4) lit. b) din Codul Vamal nr. 95/2021, și este supus uneia sau mai multor pregătiri, astfel cum se menționează la pct. 27, subdiviziunea Agenției verifică transportul în conformitate cu secțiunea 3, înainte de efectuarea primei pregătiri. Importatorul indică, în caseta 23 a certificatului de inspecție, numărul de referință al declarației vamale prin care mărfurile au fost declarate pentru regimul de antrepozitare vamală sau de perfecționare activă.

**27.** Pregătirile menționate la pct. 26 se limitează la următoarele tipuri de operațiuni:

1) ambalarea sau schimbarea ambalajului; sau

2) aplicarea, îndepărtarea și modificarea etichetelor privind prezentarea metodei de producție ecologică.

**28.** După efectuarea pregătirilor menționate la pct. 26 și 27, subdiviziunea Agenției verifică transportul și vizează certificatul de inspecție în conformitate cu secțiunea 3 înainte de punerea în liberă circulație a transportului.

**29.** Înainte de punerea în liberă circulație, un transport poate fi divizat în loturi diferite sub supraveghere vamală, după verificare și vizarea certificatului de inspecție în conformitate cu secțiunea 3. Pentru fiecare lot rezultat în urma divizării, importatorul completează și transmite un extras al certificatului de inspecție în conformitate cu secțiunea 5.

**30.** Subdiviziunea Agenției efectuează verificarea lotului, care urmează să fie pus în liberă circulație, în conformitate cu pct. 13-16 și vizează extrasul certificatului de inspecție pe suport de hârtie. Respectivul certificat pe suport de hârtie trebuie să îndeplinească următoarele cerințe:

1) în caseta 12, acesta trebuie să fie vizat pe suport de hârtie cu semnătura olografă a persoanei autorizate de subdiviziunea Agenției;

2) acesta poartă semnătura olografă a destinatarului lotului, în caseta 13.

Subdiviziunea Agenției menționată la subpct. 1) returnează respectivul extras pe suport de hârtie al certificatului persoanei care l-a prezentat.

**31.** Operațiunile de pregătire și de divizare menționate la pct. 26, 27 și 29 se efectuează în conformitate cu dispozițiile relevante stabilite în capitolele III și IV din Legea nr. 237/2023.

**Secțiunea a 5-a**

**Certificatul de inspecție și extrasul certificatului de inspecție**

**32.** Organismul de control care a verificat transportul în conformitate cu norme echivalente celor prevăzute în capitolul III secțiunea a 4-a din Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*), eliberează un certificat de inspecție în conformitate cu pct. 34-37, pentru fiecare transport înainte ca transportul să părăsească țara de export sau de origine.

**33.** După caz, organismul de control eliberează certificatul de inspecție pentru transporturile care conțin produse cu risc ridicat, astfel cum se menționează la pct.26 din Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*), numai după deținerea documentației complete privind trasabilitatea și după primirea și evaluarea rezultatelor analizelor probelor prelevate din transport în conformitate cu pct. 52 din Regulamentul menționat.

**34.** Organismul de control eliberează certificatul de inspecție în conformitate cu modelul și cu notele prevăzute în anexa nr. 1 și completează casetele 1-18 din certificatul respectiv.

**35.** Atunci când eliberează certificatul de inspecție, organismul de control anexează toate documentele justificative, inclusiv următoarele:

1) rezultatele analizelor sau testelor efectuate pe probele prelevate, după caz;

2) documentele comerciale și de transport, cum ar fi conosamentul, facturile fiscale, lista ambalajelor/coletelor și, planul de călătorie întocmit în conformitate cu pct. 51 din Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*).

**36.** Certificatul de inspecție se emite pe suport de hârtie, după ce a fost completat și imprimat. Certificatul respectiv trebuie să îndeplinească următoarele cerințe:

1) în caseta 18, acesta poartă semnătura olografă a persoanei autorizate de organismul de control care eliberează certificatul, precum și ștampila oficială;

2) certificatul se eliberează înainte ca transportul la care se referă să părăsească țara de export sau de origine.

**37.** În cazul în care nu sunt disponibile la momentul eliberării, informațiile referitoare la numărul de colete menționat în caseta 13 din certificatul de inspecție și informațiile menționate în casetele 16 și 17 ale acestuia, precum și documentele menționate la pct. 35 se includ sau se actualizează în certificatul de inspecție în termen de 10 zile de la eliberarea acestuia și, în orice caz, înainte de verificarea și vizarea acestuia de către subdiviziunea Agenției în conformitate cu secțiunea 3 din capitolul II.

**38.** Importatorul și primul destinatar completează certificatul de inspecție după cum urmează:

1) în caseta 23, privind regimurile vamale speciale, importatorul completează toate informațiile, cu excepția informațiilor privind verificarea efectuată de subdiviziunea Agenției;

2) în caseta 24, privind primul destinatar, importatorul completează informațiile în cazul în care acestea nu au fost completate de organismul de control din țara de origine, înainte de verificarea transportului și de vizarea certificatului de inspecție de către subdiviziunea Agenției; iar

3) caseta 31, care conține declarația primului destinatar, se completează de către primul destinatar, la recepționarea transportului după punerea acestuia în liberă circulație.

**39.** Certificatul de inspecție pe suport de hârtie menționat la pct. 36 este prezentat subdiviziunii Agenției de la postul de control de la frontiera de stat, în cazul în care transportul este supus controalelor oficiale, sau subdiviziunii Agenției de la punctul de punere în liberă circulație, după caz. Subdiviziunea respectivă returnează certificatul pe suport de hârtie importatorului.

**40.** În cazul în care decizia referitoare la transport luată în conformitate cu pct.17 indică faptul că transportul urmează să fie pus în liberă circulație, importatorul indică numărul certificatului de inspecție în declarația vamală de punere în liberă circulație menționată la art. 160 alin. (1) din Codul Vamal nr. 95/2021.

**41.** În cazul în care un transport este divizat în loturi diferite sub supraveghere vamală și înainte de punerea în liberă circulație în conformitate cu pct. 23, importatorul completează și prezintă pentru fiecare lot, un extras al certificatului de inspecție, în conformitate cu modelul și cu notele prevăzute în anexa nr. 2.

**42.** Prevederile pct. 41 se aplică și în cazul în care un transport este divizat în loturi diferite în conformitate cu pct. 29 după verificarea și vizarea certificatului de inspecție.

**43.** În cazul în care decizia, referitoare la un lot, înregistrată în extrasul certificatului de inspecție în conformitate cu pct. 23 și 30 indică faptul că lotul urmează să fie pus în liberă circulație, numărul extrasului certificatului de inspecție se indică în declarația vamală de punere în liberă circulație menționată la art. 160 alin. (1) din Codul Vamal nr. 95/2021.

**44.** Certificatul de inspecție pe suport de hârtie, vizat cu o semnătură olografă în conformitate cu pct. 18, precum și extrasul pe suport de hârtie al certificatului de inspecție vizat cu semnătură olografă în conformitate cu pct. 23 sau pct. 30 însoțesc mărfurile la clădirea primului destinatar sau a destinatarului.

**45.** La primirea certificatului de inspecție menționat la pct. 44, primul destinatar verifică corectitudinea informațiilor indicate în certificatul respectiv, semnează cu o semnătură olografă certificatul de inspecție pe suport de hârtie în caseta 31 și trimite certificatul respectiv importatorului menționat în caseta 12.

**46.** La primirea unui lot, destinatarul completează caseta 13 din extrasul certificatului de inspecție, confirmând dacă, la recepția lotului, ambalajul sau recipientul și, după caz, certificatul de inspecție sunt conforme cu pct. 165 din Regulamentul privind normele detaliate de producție ecologică, colectarea, ambalarea, transportarea și depozitarea produselor, aprobat prin Hotărârea Guvernului nr. 253/2024.

**47.** Certificatul de inspecție menționat și extrasul certificatului de inspecție trebuie să fie întocmite în limba română, sau în limba engleză.

**48.** Importatorul păstrează certificatul de inspecție menționat la pct. 45 la dispoziția autorității de control sau a organismului de control timp de cel puțin doi ani.

**49.** În cazul unui extras pe suport de hârtie al certificatului de inspecție menționat la pct. 44, destinatarul semnează cu o semnătură olografă, la primirea lotului, extrasul pe suport de hârtie respectiv în caseta 13.

**50.** Destinatarul lotului păstrează extrasul pe suport de hârtie al certificatului de inspecție menționat la pct. 49 la dispoziția autorității de control și a organismelor de control timp de cel puțin doi ani.

**51.** La cererea autorității competente, a autorității de control sau a organismului de control relevant, importatorul, primul destinatar sau destinatarul furnizează certificatul de inspecție sau, după caz, extrasul certificatului de inspecție în care sunt menționați.

**52.** Primul destinatar sau, după caz, importatorul poate face o copie a certificatului de inspecție pe suport de hârtie menționat la pct. 45, în scopul informării autorității de control și organismelor de control în conformitate cu pct.51. Orice astfel de copie poartă menținea „COPIE” tipărită sau ștampilată pe aceasta.

**53.** Destinatarul, sau după caz, importatorul poate face o copie a extrasului pe suport de hârtie al certificatului de inspecție menționat la pct. 49, în scopul informării autorității de control și organismelor de control în conformitate cu pct. 51. Orice astfel de copie poartă menținea „COPIE” tipărită sau ștampilată pe aceasta.

**54.** În cazul produselor care fac obiectul controalelor oficiale la un punct de punere în liberă circulație în conformitate cu secțiunea 6, Serviciul Vamal permite punerea în liberă circulație a unui transport numai pe baza prezentării unui certificat de inspecție care indică în caseta 30 faptul că transportul poate fi pus în liberă circulație.

**55.** În cazul în care transportul este divizat în loturi diferite, Serviciul Vamal solicită prezentarea unui extras al certificatului de inspecție în conformitate cu secțiunea 5, care indică în caseta 12 că lotul poate fi pus în liberă circulație.

**Secțiunea a 6-a**

**Cazurile și condițiile în care produsele ecologice și produsele în conversie sunt scutite de controalele oficiale la posturile de control la frontieră**

**56.** Următoarele produse ecologice și produse în conversie care intră în țară sunt exceptate de la efectuarea controalelor oficiale la postul de control la frontieră:

1) produsele ecologice și produsele în conversie, altele decât cele care aparțin categoriilor de animale și bunuri menționate la art. 45 alin. (1) lit. a)-e) din Legea nr. 82/2024; și

2) produsele ecologice și produsele în conversie care aparțin categoriei de animale și bunuri menționate la art. 45 alin. (1) lit. f) din Legea nr. 82/2024, altele decât cele pentru a căror intrare în Republica Moldova au fost stabilite condiții sau măsuri de intrare în țară prin acte adoptate în conformitate cu art. 85 sau art. 86 din Legea menționată, sau în legătură cu a căror intrare în Republica Moldova au fost stabilite condiții sau măsuri în conformitate cu normele menționate la art. 1 alin. (2) lit. a)-h) și j) din Legea respectivă.

**57.** Pentru produsele ecologice și produsele în conversie menționate la pct. 56, care sunt destinate a fi introduse în țară în scopul comercializării, Agenția Națională pentru Siguranța alimentelor prin intermediul subdiviziunilor teritoriale efectuează controalele oficiale la punctele de punere în liberă circulație.

**58.** Agenția informează autoritatea competentă cu privire la punctele de punere în liberă circulație în care se efectuează controale oficiale în conformitate cu pct. 57, indicând numele, adresa și datele de contact ale acestora.

**59.** Agenția se asigură că subdiviziunile de la punctele de punere în liberă circulație menționate la pct. 57 dispun de tehnologia și de echipamentele necesare pentru funcționarea eficientă a sistemului TRACES.

**Capitolul III**

**EXPORTUL PRODUSELOR ECOLOGICE**

**60.** Exportul produselor ecologice se efectuează în conformitate cu prevederile actelor normative naționale privind exportul produselor și cu acordurile și convențiile din domeniu, la care Republica Moldova este parte.

**61.** Exportul de produse ecologice din Republica Moldova către alte țări este supus cerințelor specifice țării de destinație, ale căror detalii pot fi obținute de la autoritățile competente ale țării respective.

**62.** Produsele ecologice se vor exporta fiind însoțite de certificatul menționat la art. 25 din Legea nr. 237/2023, și de certificatul de inspecție eliberat de un organism de control recunoscut de Comisia Europeană pentru importul de produse ecologice și în conversie în Uniunea Europeană, și recunoscut de autoritatea competentă în conformitate cu prevederile Regulamentului de stabilire a normelor privind recunoașterea organismelor de control și supravegherea activității acestora, aprobat prin Hotărârea Guvernului nr. .../2024 (*1113/MAIA/2023*).

**63.** Subdiviziunea Agenției de la postul de control la frontieră, verifică documentația transportului de produse ecologice și produse în conversie în conformitate cu prevederile pct. 13, 14 și 16 din prezentul Regulament.

**Capitolul IV**

**NOTIFICAREA NECONFORMITĂȚILOR**

**SUSPECTATE SAU CONSTATATE ALE TRANSPORTURILOR**

**64.** În cazul în care, în cursul verificării conformității unui transport în conformitate cu secțiunea 3 din capitolul II, sunt identificate cazuri de neconformitate suspectată sau constatată, Agenția notifică imediat autoritatea competentă, autoritățile țării de origine, sau, după caz, Comisia Europeană, utilizând sistemul de informații disponibil și modelul prevăzut în secțiunea 4 din anexa nr. 4 la Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*).

**65.** În cazul în care autoritatea competentă sau autoritatea de control este notificată de Comisie, după ce Comisia a primit o notificare din partea unui stat membru în ceea ce privește neconformitatea suspectată sau constatată care afectează integritatea produselor ecologice sau a produselor în conversie dintr-un transport, autoritatea de control efectuează o anchetă.

**66.** Autoritatea competentă răspunde Comisiei și statului membru care a trimis notificarea inițială (statul membru notificator) în termen de 30 de zile calendaristice de la data primirii notificării respective și informează cu privire la acțiunile și măsurile întreprinse, inclusiv cu privire la rezultatele anchetei, și furnizează orice altă informație disponibilă și/sau solicitată de statul membru notificator, utilizând modelul prevăzut la pct. 2 din anexa nr. 4 la Regulamentul de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, aprobat prin Hotărârea Guvernului nr. …/2024 (*NU 1113/MAIA/2023*).

Anexa nr. 1

la Regulamentul privind importul și exportul produselor ecologice

**Secțiunea 1**

**CERTIFICAT DE INSPECȚIE PENTRU IMPORTUL**

**PRODUSELOR ECOLOGICE ȘI AL PRODUSELOR ÎN CONVERSIE**

|  |  |
| --- | --- |
| 1. Organismul de control emitent (*denumirea și adresa*): | 2. Procedura în temeiul Legii nr. 237/2023 privind producția ecologică și etichetarea produselor ecologice: |
| 3. Numărul de referință al certificatului de inspecție | 4. Producătorul sau prelucrătorul produsului:  |
| 5. Exportatorul (*denumirea și adresa*): | 6. Operatorul care cumpără sau vinde produsul fără a-l depozita sau a-l manipula fizic |
| 7. Organismul de control | 8. Țara de origine |
| 9. Țara exportatoare | 10. Postul de control la frontieră/punctul de punere în liberă circulație: |
| 11. Țara de destinație | 12. Importatorul (*denumirea și adresa*): |
| 13. Descrierea produselor |
| Ecologice sau în conversie | Codul NC | Denumirea comercială | Categoria | Numărul de colete | Numărul lotului | Greutatea netă |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| 14. Numărul recipientului: | 15. Numărul sigiliului: | 16. Greutatea brută totală: |
|  |  |  |
| 17. Mijloace de transportMod:Identificare:Documentul de transport internațional: |
| 18. Declarația organismului de control menționat în caseta 1 care eliberează certificatulPrin prezenta se certifică faptul că prezentul certificat a fost emis pe baza controalelor necesare în temeiul Hotărârii de Guvern nr. …/2024 cu privire la organizarea sistemului de control și certificare, recunoașterea organismelor de control și supravegherea activității acestora în agricultura ecologică (*1113/MAIA/2023*), și faptul că produsele indicate mai sus sunt conforme cu cerințele Legii nr. 237/2023 privind producția ecologică.Data: |
| Numele și semnătura persoanei autorizate/sigiliul electronic calificat: | Ștampila organismului de control emitent: |
| 19. Operatorul responsabil de transport: |
| 20. Notificarea prealabilă |
| Data | Ora |
| 21. Pentru transfer către: | 22. Detalii privind punctul de control |
| 23. Regimuri vamale speciale |
| Antrepozitare vamală □ | Perfecționare activă □ |
| Numele și adresa operatorului responsabil de regimul vamal (regimurile vamale):Organismul de control care certifică operatorul responsabil de regimul vamal (regimurile vamale):□ Verificarea transportului înaintea plasării sub un regim vamal special (sub regimuri vamale speciale)Informații suplimentare:Autoritatea și țara:Data:Numele și semnătura persoanei autorizateNumărul de referință al declarației vamale pentru regimul vamal (regimurile vamale) |
| 24. Primul destinatar (denumirea și adresa) |
| 25. Control efectuat de autoritatea de controlControale documentare□ Satisfăcătoare□ NesatisfăcătoareSelectat pentru controale de identitate și fizice□ Da□ NuAutoritatea și țara:Data:Numele și semnătura persoanei autorizate/sigiliul electronic calificat |
| 26. Pentru transferul de la postul de control la frontieră la un punct de control: | 27. Detalii privind punctul de control |
| □ Da | □ Nu |  |
| 28. Mijlocul de transport de la postul de control la frontieră la un punct de control |
| 29. Controale de identitate și fiziceControale de identitate□ Satisfăcătoare;□ Nesatisfăcătoare;Controale fizice□ Satisfăcătoare;□ Nesatisfăcătoare; |
| Test de laborator | □ Nu | □ Nu |  |
| Rezultatul testului | □ Satisfăcător | □ Nesatisfăcător |  |
| 30. Decizia autorității competente relevante□ de pus în liberă circulație ca fiind ecologic;□ de pus în liberă circulație ca fiind în conversie;□ de pus în liberă circulație ca fiind neecologic;□ transportul nu poate fi pus în liberă circulație;□ o parte a transportului poate fi pusă în liberă circulație.Informații suplimentare:Autoritatea de la postul de control la frontieră/punctul de control/punctul de punere în liberă circulație și țara:Data:Numele și semnătura persoanei autorizate/sigiliul electronic calificat |
| 31. Declarația primului destinatarPrin prezenta se certifică faptul că, la recepția produselor, ambalajul sau recipientul și, după caz, certificatul de inspecție:□ sunt conforme cu punctul 165 din anexa nr. 1 la Hotărârea Guvernului nr. 253/2024 cu privire la normele detaliate de producție ecologică, recunoașterea retroactivă a perioadei de conversie, și produsele și substanțele aprobate pentru utilizare în producția ecologică; sau□ nu sunt conforme cu punctul 165 din anexa nr. 1 la Hotărârea Guvernului nr. 253/2024 cu privire la normele detaliate de producție ecologică, recunoașterea retroactivă a perioadei de conversie, și produsele și substanțele aprobate pentru utilizare în producția ecologică. |
| Numele și semnătura persoanei autorizate | Data: |

**Secțiunea 2.**

**Note privind completarea modelului de certificat de inspecție**

*Casetele 1-18* se completează de autoritatea de control relevantă sau de organismul de control relevant din țara de export sau de origine.

*Caseta 1:* Denumirea, adresa și codul autorității de control sau organismului de control. Această autoritate de control sau acest organism de control completează, de asemenea, casetele 2-18.

*Caseta 2:* Această casetă indică dispozițiile din Legea nr. 237/2023 privind producția ecologică și etichetarea produselor ecologice, care sunt relevante pentru eliberarea și utilizarea prezentului certificat; a se indica dispoziția relevantă.

*Caseta 3:* Numărul certificatului atribuit.

*Caseta 4:* Denumirea și adresa operatorului (operatorilor) care a (au) produs sau prelucrat produsele în țara menționată în caseta 8.

*Caseta 5:* Denumirea și adresa operatorului care exportă produsele din țara menționată în caseta 9. Exportatorul este operatorul care efectuează ultima operațiune în scopul pregătirii, astfel cum este definită la art. 3 din Legea nr. 237/2023, asupra produselor menționate în caseta 13 și care sigilează produsele în ambalaje sau recipiente corespunzătoare, în conformitate cu pct. 165 din Regulamentul privind normele detaliate de producție ecologică, colectarea, ambalarea, transportarea și depozitarea produselor, aprobat prin Hotărârea Guvernului nr. 253/2024.

*Caseta 6:* Dacă este cazul, se completează denumirea și adresa unuia sau mai multor operatori care cumpără sau vând produsul fără a-l depozita sau manipula fizic.

*Caseta 7:* Denumirea și adresa organismului (organismelor) de control sau ale autorității (autorităților) de control care monitorizează conformitatea producției sau a prelucrării produselor cu normele privind producția ecologică ale țării menționate în căsuța 8.

*Caseta 8:* Țara de origine înseamnă țara (țările) în care a fost produs/cultivat sau prelucrat produsul.

*Caseta 9:* Țara exportatoare înseamnă țara în care produsul a fost supus ultimei operațiuni în scopul pregătirii, astfel cum este definită la art. 3 din Legea nr. 237/2023, și sigilat în ambalaje sau recipiente corespunzătoare.

*Caseta 10:* În cazul transporturilor care fac obiectul controalelor oficiale la posturile de control la frontieră, se indica numele și codul alfanumeric unic atribuit postului de control la frontiera, la care se efectuează controale oficiale în conformitate cu capitolul II secțiunea 3 din prezentul Regulamentul.

În cazul transporturilor exceptate de la efectuarea controalelor oficiale la posturile de control la frontieră în conformitate cu capitolul II secțiunea 6 din prezentul Regulament, se indica numele și codul alfanumeric unic atribuit punctului de punere în liberă circulație în Republica Moldova, după caz, unde se efectuează controale oficiale în conformitate cu pct. 13 din prezentul Regulament.

Informațiile din această casetă pot fi actualizate de importator sau de reprezentantul acestuia înainte de sosirea transportului la postul de inspecție la frontieră sau la punctul de punere în liberă circulație, după caz.

*Caseta 11:* Tara de destinație înseamnă țara primului destinatar din Republica Moldova.

*Caseta 12:* Denumirea, adresa și numărul de înregistrare și identificare a operatorilor economici (EORI), ale importatorului, astfel cum este definit la pct. 2 din prezentul Regulament, care prezintă transportul pentru punerea în liberă circulație fie personal, fie printr-un reprezentant.

*Caseta 13:* Descrierea produselor, care include:

1. precizarea dacă produsele sunt ecologice sau în conversie;
2. codul din Nomenclatura combinată (NC), astfel cum este menționat în Legea nr.172/2014 privind aprobarea Nomenclaturii combinate a mărfurilor, pentru produsele în cauză (cu 8 cifre, atunci când este posibil);
3. denumirea comercială;
4. categoria produsului în conformitate cu anexa nr. 1 la Regulamentul de stabilire a normelor privind recunoașterea organismelor de control și supravegherea activității acestora, aprobat prin Hotărârea Guvernului nr. …/2024 (*NU 1113/MAIA/2023*);
5. numărul de colete (numărul de cutii, cartoane, saci, găleți etc.);
6. numărul lotului și
7. greutatea netă.

*Caseta 14:* Numărul recipientului: opțional.

*Caseta 15:* Numărul sigiliului: opțional.

*Caseta 16:* Greutatea brută totală, exprimată în unități de măsură corespunzătoare (kg, litru etc.).

*Caseta 17:* Mijloacele de transport utilizate din țara de origine până la sosirea produsului la postul de control la frontieră sau la punctul de punere în liberă circulație pentru verificarea transportului și vizarea certificatului de inspecție.

Modul de transport: avion, navă, căi ferate, vehicul rutier, altul.

Identificarea mijlocului de transport: în cazul unui avion, numărul zborului, în cazul unei nave, numele navei, în cazul căilor ferate, identitatea trenului și numărul vagonului, în cazul transportului rutier, numărul de înmatriculare al vehiculului, însoțit de numărul de înmatriculare al remorcii, dacă este cazul.

În cazul unui feribot, indicați nava și vehiculul rutier, cu identificarea vehiculului rutier și a feribotului programat.

*Caseta 18:* Declarația autorității de control sau a organismului de control care eliberează certificatul. Semnătura olografă a persoanei autorizate și ștampila sunt necesare numai în cazul certificatelor de inspecție eliberate pe suport de hârtie până la 30 noiembrie 2025, în conformitate cu pct. 67 din prezentul Regulament.

*Caseta 19:* Numele, adresa și numărul EORI, ale operatorului responsabil de transport, astfel cum este definit la pct. 2 din prezentul Regulament. Această casetă trebuie completată de către importatorul indicat în caseta 12, în cazul în care operatorul responsabil de transport este diferit de importatorul respectiv.

*Caseta 20:* În cazul unui transport de produse destinate a fi introduse pe piață ca produse ecologice sau produse în conversie care fac obiectul controalelor oficiale la posturile de control la frontieră, se indică data și ora estimate de sosire la postul de control la frontieră.

În cazul unui transport de produse exceptate de la efectuarea controalelor oficiale la posturile de control la frontieră în temeiul capitolul II secțiunii 6 la prezentul Regulament, se indică data și ora estimate de sosire la punctul de punere în liberă circulație în conformitate cu Regulamentul respectiv.

*Caseta 21:* A se completa de către importator sau, după caz, de către operatorul responsabil de transport, pentru a solicita transferul produselor către un punct de control din Republica Moldova pentru controale oficiale suplimentare, în cazul în care transportul este selectat pentru controale de identitate și fizice de către autoritatea de control de la postul de control la frontieră.

*Caseta 22:* Se indică numele punctului de control din țară către care urmează să fie transferate produsele în vederea efectuării de controale de identitate și fizice, în cazul în care transportul este selectat pentru astfel de controale de către autoritatea de control de la postul de control la frontieră. Se completează de către importator sau, după caz, de către operatorul responsabil de transport.

*Caseta 23:* Această casetă trebuie completată de autoritatea competentă relevantă și de importator. În cazul produselor care fac obiectul controalelor oficiale la posturile de control la frontieră, această casetă trebuie completată de autoritatea de control de la postul de control la frontieră.

Semnătura olografă a persoanei autorizate este necesară în cazul certificatelor de inspecție vizate pe suport de hârtie până la 30 noiembrie 2025, în conformitate cu pct. 68 din prezentul Regulament.

*Caseta 24:* Denumirea și adresa primului destinatar din Republica Moldova. Această casetă trebuie completată de importator.

*Caseta 25:* Această casetă trebuie completată de autoritatea de control după efectuarea controalelor documentare în conformitate cu capitolul II secțiunea 6 din prezentul Regulament. În cazul în care controalele documentare nu sunt satisfăcătoare, trebuie completată caseta 30.

Autoritatea respectivă trebuie să indice dacă transportul este selectat pentru controale de identitate și fizice.

Semnătura persoanei autorizate/sigiliul electronic calificat este necesar(ă) numai în cazul în care autoritatea competentă este diferită de autoritatea indicată în caseta 30. Semnătura olografă a persoanei autorizate este necesară numai în cazul certificatelor de inspecție vizate pe suport de hârtie până la 30 noiembrie 2025, în conformitate cu pct. 68 din prezentul Regulament.

*Caseta 26:* A se completa de către autoritatea de control de la postul de control la frontieră dacă transportul este selectat pentru controale de identitate și fizice și dacă transportul poate fi transferat către punctul de control pentru controale oficiale suplimentare. Această casetă se aplică numai produselor care fac obiectul controalelor oficiale la posturile de control la frontieră.

*Caseta 27:* În cazul transferului către un punct de control, se indică numele punctului de control către care se solicită transferul mărfurilor în vederea efectuării controalelor de identitate și fizice, datele de contact ale acestuia și codul alfanumeric unic atribuit punctului de control. A se completa de către autoritatea de control de la postul de control la frontieră. Această casetă se aplică numai produselor care fac obiectul controalelor oficiale la posturile de control la frontieră.

*Caseta 28:* A se vedea orientările referitoare la caseta 17. Această casetă trebuie completată în cazul în care transportul este transferat către un punct de control în vederea efectuării de controale de identitate și fizice.

*Caseta 29:* Această rubrică trebuie completată de autoritatea de control în cazul în care produsele sunt selectate pentru controale de identitate și fizice.

*Caseta 30:* Această casetă trebuie completată de autoritatea de control, după pregătirile menționate la pct. 26 și 27 din prezentul Regulament, după caz, și în toate cazurile după verificarea transportului în conformitate cu pct. 13-16 din regulamentul respectiv.

Autoritatea de control trebuie să selecteze opțiunea corespunzătoare adăugând, dacă este necesar, orice informație suplimentară considerată relevantă. În special, în cazul în care a fost selectată opțiunea „transportul nu poate fi pus în liberă circulație” sau „o parte a transportului poate fi pusă în liberă circulație”, informațiile relevante trebuie furnizate la „Informații suplimentare”.

În cazul produselor care fac obiectul controalelor oficiale la posturile de control la frontieră, această casetă trebuie completată de subdiviziunea Agenției de la postul de control la frontieră. În cazul în care transportul este transferat către un punct de control pentru controalele de identitate și fizice menționate la pct. 13 din prezentul Regulament, această casetă trebuie completată de autoritatea de control de la punctul de control respectiv.

La rubrica „Autoritatea de la postul de control la frontieră/punctul de control/punctul de punere în liberă circulație”, se completează denumirea autorității în cauză, după caz.

*Caseta 31:* Această casetă se completează de primul destinatar la recepția produselor după punerea în liberă circulație, selectând o opțiune după efectuarea verificărilor prevăzute la pct. 165 din Regulamentul privind normele detaliate de producție ecologică, colectarea, ambalarea, transportarea și depozitarea produselor, aprobat prin Hotărârea Guvernului nr. 253/2024.

Anexa nr. 2

la Regulamentul privind importul și exportul produselor ecologice

**Secțiunea 1**

**EXTRASUL NR. ….. AL CERTIFICATULUI DE INSPECȚIE PENTRU IMPORTUL PRODUSELOR ECOLOGICE ȘI AL PRODUSELOR ÎN CONVERSIE**

|  |  |
| --- | --- |
| 1. Organismul de control care a eliberat certificatul de inspecție de bază (*denumirea și adresa*): | 2. Procedura în temeiul Legii nr. 237/2023 privind producția ecologică și etichetarea produselor ecologice: |
| 3. Numărul de referință al certificatului de inspecție | 4. Organismul de control:  |
| 5. Importatorul (*denumirea și adresa*): | 6. Țara de origine: |
| 7. Țara exportatoare | 8. Postul de control la frontieră/punctul de punere în liberă circulație: |
| 9. Țara de destinație | 10. Destinatarul lotului rezultat din divizare (*denumirea și adresa*): |
| 11. Descrierea produselor |
| Ecologice sau în conversie | Codul NC | Categoria | Numărul de colete | Numărul lotului | Greutatea netă a lotului | Greutatea netă a transportului inițial |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| 12. Declarația autorității de control care verifică și care vizează extrasul certificatuluiPrezentul extras corespunde lotului descris anterior și rezultat din divizarea unui transport care face obiectul unui certificat de inspecție original cu numărul menționat în caseta 3.□ Urmează să fie pus în liberă circulație ca fiind ecologic.□ Urmează să fie pus în liberă circulație ca fiind în conversie.□ Urmează să fie pus în liberă circulație ca fiind neecologic.□ Lotul nu poate fi pus în liberă circulație.Informații suplimentare:Autoritatea și țara:Data:Numele și semnătura persoanei autorizate/sigiliul electronic calificat: |
| 13. Declarația destinatarului lotuluiPrin prezenta se certifică faptul că, la recepția produselor, ambalajul sau recipientul și, după caz, certificatul de inspecție:□ sunt conforme cu punctul 165 din anexa nr. 1 la Hotărârea Guvernului nr. 253/2024 cu privire la normele detaliate de producție ecologică, recunoașterea retroactivă a perioadei de conversie, și produsele și substanțele aprobate pentru utilizare în producția ecologică; sau□ nu sunt conforme cu punctul 165 din anexa nr. 1 la Hotărârea Guvernului nr. 253/2024 cu privire la normele detaliate de producție ecologică, recunoașterea retroactivă a perioadei de conversie, și produsele și substanțele aprobate pentru utilizare în producția ecologică. |
| Numele și semnătura persoanei autorizate | Data: |

**Secțiunea 2.**

**NOTE PRIVIND COMPLETAREA MODELULUI DE EXTRAS**

**AL CERTIFICATULUI DE INSPECȚIE**

*Extrasul nr. … :* Numărul extrasului corespunde numărului lotului rezultat din divizarea transportului inițial.

*Caseta 1:* Denumirea, adresa și codul autorității de control sau organismului de control din țara care a eliberat certificatul de inspecție de bază.

*Caseta 2:* Această casetă indică dispozițiile din Legea nr. 237/2023 privind producția ecologică și etichetarea produselor ecologice, care sunt relevante pentru eliberarea și utilizarea prezentului extras; a se indica dispoziția relevantă în temeiul căreia s-a importat transportul respectiv, a se vedea caseta 2 a certificatului de inspecție de bază.

*Caseta 3:* Numărul certificatului de inspecție atribuit automat certificatului de bază.

*Caseta 4:* Denumirea, adresa și codul autorității de control sau organismului de control responsabil(ă) de controale în ceea ce privește operatorul care a divizat transportul.

*Casetele 5, 6 și 7:* A se vedea informațiile relevante din certificatul de inspecție de bază.

*Caseta 8:* Acesta este codul alfanumeric unic atribuit postului de control la frontieră sau punctului de control, altul decât postul de control la frontieră, menționat la art. 51 alin. (1) subpct.1) din Legea nr. 82/2024 privind controalele oficiale în domeniul agroalimentar, sau punctului de punere în liberă circulație în Republica Moldova, după caz, incluzând țara în care se efectuează controalele oficiale pentru verificarea lotului în conformitate cu pct. 13-16 din prezentul Regulament și în care decizia privind transportul este înregistrată în caseta 30 din certificatul de inspecție.

*Caseta 9:* Tara de destinație înseamnă țara primului destinatar din Republica Moldova.

*Caseta 10:* Destinatarul lotului (rezultat din divizare) în Republica Moldova.

*Caseta 11:* Descrierea produselor, care include:

1. precizarea dacă produsele sunt ecologice sau în conversie;
2. codul din Nomenclatura combinată (NC), astfel cum este menționat în Legea nr.172/2014 privind aprobarea Nomenclaturii combinate a mărfurilor, pentru produsele în cauză (cu 8 cifre, atunci când este posibil);
3. categoria produsului în conformitate cu anexa nr. 1 la Regulamentul de stabilire a normelor privind recunoașterea organismelor de control și supravegherea activității acestora, aprobat prin Hotărârea Guvernului nr. …/2024 (*NU 1113/MAIA/2023*);
4. numărul de colete (numărul de cutii, cartoane, saci, găleți etc.);
5. greutatea netă exprimată în unități corespunzătoare (kg de masă netă, litri etc.) și greutatea netă indicată în caseta 13 din certificatul de inspecție de bază.

*Caseta 12:* Această casetă trebuie completată de subdiviziunea Agenției pentru fiecare dintre loturile rezultate în urma operațiunii de divizare, menționate la pct. 23 și pct. 29 din prezentul Regulament.

Subdiviziunea Agenției trebuie să selecteze opțiunea corespunzătoare adăugând, dacă este necesar, orice informații suplimentare considerate relevante. În special, în cazul în care a fost selectată opțiunea „lotul nu poate fi pus în liberă circulație”, informațiile relevante trebuie furnizate la „Informații suplimentare”.

În cazul produselor care fac obiectul controalelor oficiale la posturile de control la frontieră, această casetă se completează de subdiviziunea Agenției de la postul de control la frontieră.

*Caseta 13:* Această casetă trebuie completată de destinatar la recepția lotului, selectând o opțiune după efectuarea verificărilor prevăzute la pct. 165 din Regulamentul privind normele detaliate de producție ecologică, colectarea, ambalarea, transportarea și depozitarea produselor, aprobat prin Hotărârea Guvernului nr. 253/2024.